Volvo 440

Volvo 440 (type K) var combi coupé-udgaven af Volvo 400-serien (440/460/480), bygget mellem september 1988 og august 1997.

Teknik 
Bilen fandtes med benzin- og dieselmotorer med slagvolume fra 1,6 til 2,0 liter (58 kW (79 hk) til 88 kW (120 hk)), som var baseret på Renault-motorer og også bygget af Renault, men teknisk optimeret i Porsches udviklingscentrum i Weissach til brug for Volvo). ABS-bremser kunne tilkøbes som ekstraudstyr. Topmodellen 440 GLT havde både ABS og ASR.

440 samt 460 og 480 blev bygget på den tidligere DAF-fabrik i Born, Holland af firmaet NedCar. Mest efterspurgt var 440 med 1,8i-motoren, som ydede 66 kW (90 hk).

I efteråret 1993 gennemgik 400-serien et teknisk og optisk facelift til modelåret 1994. Det betød en forbedring af karrosseriets passive sikkerhed, frem for alt ved sidekollisioner. ABS, førerairbag samt automatisk højdejusterbare sikkerhedsseler til forsæderne med mekaniske selestrammere blev fra dette tidspunkt standardudstyr.

440 og 460's optik blev ændret fra et kantet design (ligesom 740/760) til et rundere design (ligesom 850). Det foregik gennem modifikation af motorhjelm, kølergrill, lygter og kofangerbeklædninger.

Fra modelår 1995 kunne 440 også fås med en turbodieselmotor med ladeluftkøler og oxidationskatalysator, som ydede 66 kW (90 hk). Også denne motor kom fra Renault.

Samtlige versioner var som standardudstyr forsynet med en af Renault fremstillet femtrins manuel gearkasse. Mod merpris kunne bestemte motorversioner i stedet kombineres med en firetrins automatgearkasse, fremstillet af ZF eller en remdrevet trinløs automatgearkasse (ligesom Fiats tidssvarende system).

Fra årgang 1993 og frem kan benzinversionerne omregistreres til at opfylde Euro2. Dieselmotoren opfyldt kun Euro1, men kan dog ombygges til at kunne omregistreres til Euro2.

Bemærkelsesværdigt for 400-serien var særligt sikre køreegenskaber og en for bilklassen god passiv sikkerhed i et relativt let karrosseri. Bagakselkonstruktionen stammede i øvrigt fra konstruktionsafdelingen hos Lotus. Interessant er, at den første til at komme på markedet i foråret 1986 var sportscoupéen 480 og først i sommeren 1988 hatchbacken 440, hvis undervogn var fuldstændig identisk med 480. Sedanversionen 460 fulgte i starten af 1990 til den konservative købergruppe, dog ikke i alle lande. Den lave egenvægt resulterede ligeledes i et lavt brændstofforbrug, som i benzinversionerne ved blandet kørsel lå på mellem 7,5 og 9 liter pr. 100 km.

440 kunne fra fabrikken ikke fås som stationcar. Det belgiske firma ATC fremstillede et ombygningssæt af glasfiber-armeret plast til montering på bilens originale bagklap. Efter opgivelser fra ATC blev der fremstillet 200 af disse sæt, hvoraf 150 blev solgt på det tyske marked og resten i Holland. Sættet kom på markedet i 1994, hvorfor alle ATC-stationcars fra før efteråret 1993 er senere ombygninger.

ATC hhv. deres forgængerfirma har fremstillet et lignende sæt til Renault 25, som gennem Renault blev solgt som originalt tilbehør. Forgængerfirmaet stod ligeledes bag 480 cabriolet-prototypen.

Til sidst blev bygningen af ATC-stationcars indstillet efter klage fra Volvo.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var 400-serien klassificeret som følger:
 1999: Som middelbilen
 2001: Som middelbilen
 2003: Mindst 15% dårligere end middelbilen
 2005: Som middelbilen
 2007: Dårligere end middelbilen
 2009: Som middelbilen
 2011: Dårligere end middelbilen
 2013: Mindst 20% dårligere end middelbilen
 2015: Mindst 20% dårligere end middelbilen

Tekniske data 

Samtlige versioner med benzinmotor er E10-kompatible.

Efterfølger 
Den i joint venture med Mitsubishi fremstillede efterfølger Volvo V40 kom på markedet i sommeren 1995, men alligevel fortsatte 440 i produktion sideløbende med V40 yderligere to år.

Se også 
 Renault F-motor

Noter

Litteratur 
 Automobil Revue. Katalog 1991 og 1995 (på tysk og fransk).

Eksterne henvisninger 

440
Små mellemklassebiler
Forhjulstrukne biler
Biler introduceret i 1988
Biler fra 1980'erne
Biler fra 1990'erne